Nedjelja je trebala biti miran dan za odmor i opuštanje, ali kad se udruže dvije najpoznatije ciklone, Biskajska i Genovska dovedu do toga da dan postane ultra uzbudljiv.

Biskajska ciklona svojom frontom, prouzrokovala je stvaranje nove ciklone u zapadnom Sredozemlju, koja je od 5h ujutro do ovih trenutaka na riječkom području donijela i 150 mm kiše, a još nije ni stigla do Genovskog zaljeva.

Cijelo jutro Rijeci u idealnoj struji pristižu oborine, a jaka kiša uz povremenu grmljavinu pada već satima.

Kiša će i dalje padati gotovo nesmanjenim intenzitetom, jer nove oborine tek stižu, a temperatura je posvuda u padu. Sve u svemu, prava jesen.

Podsjećamo, 13.9.2012 u Rijeci je palo u jednoj noći čak 220 litara kiše. Hoće li doći do rušenja ovog rekorda?

Situaciju pratimo iz minute u minutu tekstom i slikom!

PRAĆENJE

00:00

S obzirom da se nove oborine više ne očekuju u većoj mjeri prekidamo praćenje ovog iznimnog događaja, koji je doveo do nekoliko rekorda u Rijeci, o čemu ćemo više pisati uskoro.

23:00

Zahladilo je, u gorju je temperatura zraka između 7 i 10, uz obalu od 13 do 19 Celzijevih stupnjeva. Vjetar je okrenuo na sjeverne smjerove slabe do umjerene jakosti, osim na poznatim lokacijama po vjetru gdje bura stvara probleme u prometu. U idućim satima očekujemo dodatno jačanje vjetra.

Zbog jake bure na Jadranskoj magistrali između Bakra i Senja zabranjen je promet za autobuse na kat, vozila s kamp prikolicama i motocikle (I.skupina vozila).

20:45

Kiša je uglavnom prestala na većem dijelu PGŽ.

18:00

Nakon vrlo kratke pauze kiša nastavlja punim tempom.

Cernik je na 280 mm!, Čavle 229 mm, Kukuljanovo 165, Vežica 140, Pehlin 132 mm.

Radar

17:28

Fotografija od ranije, Renata Gudac

Šetalište A. K. Miošića

17:26

Parkiralište Rikard Benčić, u centru Rijeke, foto: Igor Ošaben

17:19

OBAVIJEST: Na križanju od kolodvora do Žabice ne radi nijedan semafor, vatrgoasci i policija na cesti. Ne radi ni semafor kod Orijentovog igrališta.

17:11

Autotrolejevo priopćenje za javnost: Zbog velike količine kiše sve lokalne i županijske linije od 14.30 do 16.30 sati prometovale su sjevernim koridorom. Trenutno je stanje u prometu normalizirano i sve linije prometuju redovnim trasama.

16:40

Novi Vinodolski, foto: Denis Čulinović

16:36

Vi – reporteri:

U gradu je sad super, malo se je smirilo, a šta se tiče Školjića nema poplave osim na ininoj pumpi 30ak cm vode

16:20

Oborinska pauza u Rijeci nakon 9h jake kiše, dok otoci tek sada dobivaju porciju, a isto vrijedi i za crikveničko-vinodolsku rivijeru i Gorski kotar.

Količine kiše su impozantne, samo ove s tri znamenke ćemo navesti:

Cernik 259, Čavle 212, Rijeka (Kampus) 183, Kukuljanovo 143, Rijeka (Vežica) 130 i Pehlin 124 mm.

Malo je probila burica pa je friško, a hladniji smo i više od 10-ak stupnjeva od Dalmacije.

Nove oborine tek stižu.

16:02

U centru Rijeke je totalni kolaps, iako su oborine prestale prolazno. Promet hitnim službama otežavaju automobili koji su zapeli u vodi pa molimo sve naše sugrađane da izbjegavaju odlazak u centar ili koriste alternativne obilazne pravce, a nikako kroz centar.

Prometni kolaps na Vežici, foto: Dino Gracin

15:55

Zbog prometne nezgode na Riječkoj zaobilaznici u smjeru istoka došlo je do zastoja, foto: Edi Budimilić

15:40

Opća poplava u centru Rijeke!

Foto: Abdussamed Zelić

15:30

Vukovarska ulica u Rijeci, foto: Bernarda Boršić

15:00

Kiša i dalje ne posustaje. Količina kiše do 15h (klub 100):

166 Cernik

161 Čavle

139 Rijeka (Kampus)

117 Rijeka (Pehlin)

107 (Kukuljanovo)

Počeo je i osjetnji pad temperature zbog okretanja vjetra na sjeverni smjer. Gorje od 9 do 12°C, zaleđe, obala i otoci 13 do 21°C. Grmljavina je sve učestalija.

14:00

Službeni podatak s postaje Rijeka, Kozala. Kiša do 14h

13:46

Obilna kiša koja pada satima prouzročila je totalni prometni kolaps u Rijeci i okolici. Cestom putuju vodene bujice, šahte ne uspijevaju pokupiti svu vodu. Problema ima na Drenovi, Diračju, Pehlinu, Mlaci, Zametu, kod Guvernerove palače itd.

Drenova, foto: Ana Kostić

13:00

Trenutno (pljusak.com) u mm:

85 Cernik

77 Rijeka (Kampus)

76 Rijeka (Pehlin)

74 Čavle, Kukuljanovo

Temperatura polagano pada, a probijanje bure očekujemo iza 14h. Kretanje od 9 do 12°C u gorju, na obali i otocima 16 do 22°C.

AMP Pehlin, ukupna količina kiše

10:20

Munjolovac

08:40

Na cijelom području je oblačno vrijeme s kišom, koja je mjestimice i obilnija. Vjetar je uglavnom slab do umjeren istočnih i sjeveroistočnih smjerova.

Temperature u gorju se kreću između 12 C i 14 C, uz obalu od 17 C do 19 C, te na otocima od 18 C do 21 C.

Radar

07:00

Rijeka, foto: Irena Trkulja

04:05

Preko Jadrana krenula veća oborinska masa.